|  |  |  |  |  |
| --- | --- | --- | --- | --- |
| Številka: | 43001-403/2020-07 |  | oznaka naročila: | A-121/20 G |
| Datum: | 28.12.2020 |  | MFERAC: | 2431-20-001479/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Sanacija poškodb brežin na 5 lokacijah na cesti RT-912/7350 Davča-Novaki in RT912/3105 Novaki-Cerkno** |

**JN007496/2020-B01 - A-121/20; datum objave: 01.12.2020**

**Datum prejema: 28.12.2020   13:50**

**Vprašanje:**

Prosim, da dodatno obrazložite postavko lahke viseče mreže.  
V popisu opisujete visečo mrežo, v prečnih profilih je narisana sidrana mreža, v tehničnem poročilu pa je opis 4 mm mreže visoke natezne trdnosti.  
Prosim, da pojasnite, kakšna mreža je predvidena in koliko m2 senenega nastilja naj upoštevamo?

**Odgovor:**

Ponudnik pri pripravi ponudbe upošteva sidrano pocinkano mrežo, ki je navedena in opisana v tehničnem poročilu:

**»Levo vkopno brežino se na dolžini cca 50 m zaščiti z izvedbo sidrane pocinkane mreže. Ob vznožju vkopne brežine se oblikuje asfaltno muldo.**

Premer žice sidrane mreže je 4.00 mm, odprtina mreže je 63 mm, natezna trdnost jeklene žice > 1770 N/mm2.

Mrežo se pritrdi s sidri iz rebraste armature Ø 12 mm, dolžine od 30 cm pa do 150 cm, odvisno od debeline površinske mehke plasti. Sidra RA Ø 12 mm imajo na vrhu privarjeno kljuko in se jih uvrta oziroma zabije dovolj globoko.

Po brežini pa se lahko mrežo pritrdi na dva načina. V primeru bolj razpokane in poškodovane hribine se delno uvrta in potem zabije sidra dolžine od 30 cm pa do 70 cm, ki imajo na vrhu vrezan navoj. Čez mrežo se položi ploščico dimenzij 20 cm x 6 cm in se jo pričvrsti z matico. V primeru, da je skala bolj kompaktna pa se izvrta luknjo in vanjo zabije vložek tipa Triglav (Triglav vijak M–10), v katerega se potem pritrdi sidro, ki ima na spodnji in zgornji strani vrezan navoj. Po pritrditvi sidra se na zgornji strani podobno kot v prejšnjem primeru pričvrsti aluminijasto ploščico z matico.

Na zgornjem robu so mreže pritrjene s sidri, ki so na razdalji 1,5 m. Po brežini je raster sider 1 sidro / 4 m2, kar pomeni sidra na razdalji 2 m x 2 m. V primeru, da je nagib brežin manjši ali enak nagibu 3:2, se pred pritrditvijo mrež položi setev v seneni nastilj.«

Seneni nastilj je potrebno upoštevati pod celotno površino sidranih mrež.

Naročnik objavlja tudi popravek popisa S2. (zavihek PREDRAČUN\_km 0.000-0,280\_OS2, postavka 25 211 se nadomesti s postavko 25 219)